La data de 30 mai a.c., polițiști din cadrul Poliției Municipiului Motru au fost sesizați de o localnică de 72 de ani, cu privire la faptul că soțul său, Toma Gheorghe, de 74 de ani, din aceeași localitate, a plecat în mod voluntar de la domiciliu în cursul zilei de ieri și nu a mai revenit.
Semnalmente: înălțime 1,75 m, greutate cca. 65 kg, ten brunet, cu mustață, constituție slabă. În momentul plecării acesta purta pantaloni din stofă de culoare gri, un tricou vișiniu, cu mânecă lungă și o șapcă tip sport.
Apelanta a precizat că soțul său a plecat, în mod voluntar, de mai multe ori de la domiciliu.
Persoanele care pot oferi informații care să ducă la identificarea bărbatului dat dispărut sunt rugate să apeleze numărul unic de urgență 112 sau să se deplaseze la cea mai apropiată unitate de poliție.